হেতাফে ফুটবল ক্লাব
হেতাফে ক্লাব দে ফুটবল (স্পেনীয় উচ্চারণ: [xeˈtafe ˈkluβ ðe ˈfuðβol]; সাধারণত হেতাফে ফুটবল ক্লাব এবং শুধুমাত্র হেতাফে নামে পরিচিত) হচ্ছে হেতাফে ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লিগ লা লিগায় খেলে। এই ক্লাবটি ১৯৮৩ সালের ৮ই জুলাই তারিখে প্রতিষ্ঠিত হয়েছে। হেতাফে তাদের সকল হোম ম্যাচ হেতাফের কলিসিয়াম আলফোনসো পেরেজে খেলে থাকে; যার ধারণক্ষমতা হচ্ছে ১৭,৩৯৩। বর্তমানে এই ক্লাবের ম্যানেজারের দায়িত্ব পালন করছেন হোসে বোরদালাস এবং সভাপতির দায়িত্ব পালন করছেন আনহেল তোরেস সানচেজ। বর্তমানে টোগান রক্ষণভাগের খেলোয়াড় দিয়েনে দাকোনাম এই ক্লাবের অধিনায়কের দায়িত্ব পালন করছেন।